《寄潮阳尉郑太玉》
宋代·唐庚

又种罗浮一熟田，江阳未得返耕廛。书来似见眉间印，别后新增鬓上年。

下泽有车人误矣，上林无报雁徒然。越巫鸡卜闻之久，为问行藏若个边。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。